A szélsőségek felé haladunk - Németh Lajos prognózisa | VEOL
2010. 09. 10. 14:00
Az iskola tornatermében, több mint kétszáz diák előtt a Gaja Környezetvédő Egyesület országos programjának vendégeként tartott előadást az ismert meteorológus, aki hangsúlyozta: mindig is voltak klímaváltozások, felmelegedések és lehűlések ciklikusan váltották egymást, de a kilencvenes évektől kezdve érzékelt változásokat már nem lehet bagatellizálni.
– Magyarországon 1,2 fokkal emelkedett az átlaghőmérséklet, a kilencvenes évektől gyorsuló tempójú a felmelegedés. Vannak számítások arra, hogy az évszázad végére, akár hat fokkal is emelkedhet az átlaghőmérséklet. Ha ez a valószínűsített felmelegedés megvalósul, akkor jelentősen nő majd az óceánok szintje, visszahúzódnak a gleccserek, gyakoribbak lesznek az erdőtüzek – vélekedett Németh Lajos.
A szakember kiemelte: idén volt olyan nap, amikor 24 óra alatt annyi csapadék hullott, mint két hónap alatta szokott, holott ez a terület épp a klímaváltozás miatt aszályosabbá vált – ez is jelzi, hogy egyre többször kell szélsőséges időjárási viszonyokra számítanunk a Kárpát-medencében is.
Tovább nő a hőség, egyre több lesz a forró nap, csökken a nyári és gyarapszik a téli csapadék az országban, egyáltalán a mediterrán éghajlat Észak felé tolódik – összegezte a közeljövő prognózisát Németh Lajos.
Parlament / 11 perce